laion/Wikipedia-Exotic huggingface dataset:
Johannes Liivimaalt

Johannes Liivimaalt (ladina keeles Johannes de Livonia, ka lihtsalt Johannes) oli 15. sajandil elanud Liivimaa kirjanik, tõenäoliselt "Liivimaa kogumiku" (Livländische Sammlung, aastast 1431) koostaja. Liivimaa Johannest on peetud kaupmeheks, kuid kogu info tema isiku kohta on ühelauseline maining "Liivimaa kogumikus", et ta on teksti koostajaks. "Liivimaa kogumik" kujutab endast alamsaksakeelset ilmalike lembelugude (Minnereden) kogumikku. Tõenäoliselt tõlkis Johannes need ülemsaksa keelest alamsaksa keelde. Sõnakasutuse järgi kogumikus on oletatud, et Johannes pärines kas Vestfaalist või Reinimaalt. Kogumikus leidub ka üks lugu: "Flos ja Bankiflos", mille ülemsaksakeelset versiooni pole teada. On võimalik, et Johannes koostas selle prantsuskeelse sarnase loo alusel, seda aga oluliselt ümber töötades. Johannes de Livonia EEVA lehel Livländische Sammlung EEVA lehel
Vaikse ookeani Idakerge

Vaikse ookeani Idakerge on keskmäestik Vaikse ookeani idaosas. Seal on aktiivne seismiline tsoon. Vaikse ookeani Idakerke pikkus on umbes 7600 km, laius 850 km. Kõrgeim punkt on Lihavõttesaar (539 m). Sügavused jalami juures 3500–4000 meetrit, keskosas on minimaalne sügavus 732 meetrit.
Andrei Valiuk

Andrei Valiuk (kasutatud on ka transkriptsiooni Valjuk; sündinud 28. märtsil 1974 Hrodnas) on Valgevene kabetaja, rahvusvaheline suurmeister 64-ruudulises kabes. Ta on kahekordne maailmameister (1997 ja 2005). Rahvusvahelises kabes on ta rahvusvaheline meister. Aastast 2007 töötab ta treenerina Minski Laste ja Noorte Olümpiareservi Male- ja Kabe Spetsialiseeritud Spordikoolis nr. 11.
Remi Milk

Remi Milk (18. juuli 1920 Tallinn – 5. august 2011 Trosa, Södermanlandi lään, Rootsi) oli endine Eesti sõjaväelendur (leitnant), hiljem metsavend; sõja lõpus ülendati ülemleitnandiks. Kuulus korp! Sakalasse. Ta lõpetas 1938. aastal Tallinna Linna Poeglaste Kommertsgümnaasiumi. Asus lenduriõpilasena sõjaväeteenistusse sõjaväe lennukoolis Maarjamäel. Pärast lennukooli lõpetamist 1940. aasta sügisel oli ta kutselise sõjaväelendurina tegevteenistuses õhukaitses, kuni Nõukogude okupatsioonivõimud selle likvideerisid. Pärast seda jätkas ta teenistust lennueskadrillis Jägalas. Milk on Rootsis ilmuvas Eesti Päevalehes ja Torontos ilmuvas ülemaailmses Eesti sõjameeste ja vabadusvõitlejate häälekandjas Võitleja kajastanud Kuusalu "Lendurite kivi" mälestusüritusi ning Kuusalu Muinsuskaitse Seltsi tegevust laiemalt. Nende artiklite kirjutamise ajal elas ta juba Rootsis. Raudrist II klass Raudrist I klass veebruar 2005 Kotkaristi teenetemärk V klass Postimees 17. august 2011 (surmakuulutused) Vello Helk, 1941. aasta Suvesõja ajalugu, Kultuur ja Elu, 2002 Lennuväelaste kokkutulek algab Aruhärmalt, Kultuur ja Elu, 2002 1937. aastal riigi ringhäälingus. Remi Milgi mälestusi, Postimees, 5. mai 1997 "Muinsuskaitse seltsist Kuusalu valla kodulehel". Originaali arhiivikoopia seisuga 2. veebruar 2011. Vaadatud 6. veebruaril 2011. http://www.president.ee/et/vabariik/teenetemargid/kavalerid.php?id=2616[alaline kõdulink] http://isik.tlulib.ee/index.php?id=962 Ohvitseride andmekogu
Svetlana Ivnitskaja

Svetlana Ivnitskaja (14. detsember 1956 Petserimaa – 2. september 2017 Tallinn) oli Eesti kodanik, kes kandideeris mitmetel valimistel üksikkandidaadina. Ivnitskaja alustas õpinguid Viljandis, hiljem õppis Tallinna 2. tehnikakoolis. Ta on töötanud telefonirikete dispetšerina. Ta kandideeris 2011. aasta Riigikogu valimistel üksikkandidaadina ning sai 16 häält. Varasematel 2007. aasta Riigikogu valimistel kogus Ivnitskaja üksikkandidaadina 27 häält. 1996. aasta presidendivalimistel soovis ta samuti osaleda, kuid teda ei registreeritud kandidaadiks. Ivnitskaja kandideeris 2014. aasta Euroopa Parlamendi valimisel ja sai 169 häält. Tema valimisplatvorm oli seista kodanikupalga, kõigi maksude kaotamise ja armee laialisaatmise eest. Euroopa Liidu eelarvet tulnuks tema arvates suurendada raha juurdetrükkimise teel. Teda tutvustanud ERRi klipp osutus üheks enim tähelepanu pälvinud videoks eurovalimiste portaalis ning kogus 70 000 vaatamist. Ivnitskaja kandideeris üksikkandidaadina ka 2015. aasta Riigikogu valimistel ja sai 46 häält. https://www.kalmistud.ee/haudi?action=hauaplats&filter_hauaplats_hauaplats=464030 Madis Jürgen Europarlamendi valimiste populaarne kandidaat: kaotame kõik maksud! Eesti Ekspress, 7. mai 2014 Svetlana Ivnitskaja ERR "Erakordsete valimislubadustega tuntuks saanud Svetlana Ivnitskaja kandideerib ka riigikokku" ERR, 14. jaanuar 2015 http://rk2015.vvk.ee/detailed-1.html Madis Jürgen. Europarlamendi valimiste populaarne kandidaat: kaotame kõik maksud! Eesti Ekspress, 7. mai 2014 Merje Pors. Valimisteks on end üles seadnud 12 üksikkandidaati Postimees, 19. jaanuar 2011 Недовольных призывают присоединиться к протесту rus.DELFI.ee, 3. aprill 2009
Andres Ergma

Andres Ergma (sündinud 14. oktoobril 1946 Paides) on Eesti ettevõtja. Ta on lõpetanud 1977. aastal Tallinna Polütehnilise Instituudi tööstuse planeerimise erialal. Ergma on Eesti Pensionäride Ühenduste Liidu juhatuse esimees ja oli Eesti Vanavanemate Ühingu juht. Ta oli aastatel 2002–2009 Rahvaliidu liige. Ta kandideeris 2011. aasta Riigikogu valimistel üksikkandidaadina ja sai 70 häält. Alates 2012. aastast kuulub ta Isamaa Erakonda. VVK, Riigikogu valimised 2011: Andres Ergma
Hannes Reichelt

Hannes Reichelt (sündinud 5. juulil 1980 Altenmarkt im Pongaus) on Austria mäesuusataja, maailmameister (2015). Hooajal 2007/2008 võitis ta maailma karika ülisuurslaalomis. Reichelt sai juunioride maailmameistrivõistlustel ülisuurslaalomis Kanadas Mont Sainte-Anne'is 2000 pronksmedali. 2006. aasta taliolümpiamängudel Torinos oli ta samal alal kümnes. Reichelt osales maailma karikasarjas esimest korda 7. detsembril 2001 Val-d'Isère'is ülisuurslaalomis. Esimese poodiumikoha sai ta 20. detsembril 2002 Gardenas ülisuurslaalomis, kus ta oli teine. Esimest korda võitis Reichelt MK-etapi 1. detsembril 2005 Beaver Creekis ülisuurslaalomis. 2011 Garmisch-Partenkirchenis hõbemedal ülisuurlaalomis 2015 Beaver Creekis maailmameister ülisuurlaalomis 2000 Mont Sainte-Anne'is pronksmedal Kiirlaskumise karikas 2. koht: 2014, 2015 Ülisuurslaalomi karikas 1. koht: 2008 2. koht: 2017 Hannes Reichelt on osalenud (seisuga 23. märts 2017) 253 MK-etapil ja jõudnud poodiumile 41 korral, millest 13 korda kõige kõrgemale astmele. Hannes Reichelti koduleht Hannes Reichelt FIS-i kodulehel (inglise)
Anne Eenpalu

Anne Eenpalu (sündinud 31. jaanuaril 1954 Andrejevkas Tomski oblastis) on Eesti poliitik. Ta lõpetas 1983. aastal Leningradi Kõrgema Kultuurikooli metoodik-lavastajana. Aastatel 1983–1984 töötas Eesti Riiklikus Filharmoonias tõsise muusika kontsertide korraldajana. Aastatel 1984–1994 töötas ta teadustajana Eesti Raadios. Alustas 1990. aastal võitlust perekonna Hellema talu tagasisaamise nimel. Ajalooline Hellema talu Arukülas Harjumaal on nüüdseks üles ehitatud ja poeg Ivo Eenpalu kasvatab ümberkaudsetel põldudel vilja. Ta oli aastatel 1998–2002 Kodutütarde organisatsiooni peavanem. Alates 1988. aastast korraldab ta küüditatutele mälestusseisakuid Leinava Linda kuju jalamil Toompea nõlval Tallinnas. Leinaseisakud toimuvad 14. juuni 1941. aasta ja 25. märtsi 1949. aasta küüditamisohvrite mälestuseks. 2018. aastal valiti Anne Eenpalu aktsiooni "Sajandi 100 arukülalast" raames toimunud rahvaküsitluse tulemusel viimase saja aasta saja meeldejäävama arukülalase hulka. Ta on kuulunud Vabariiklaste Koonderakonna, hiljem ka Õigusvastaselt Represseeritute Rahvusliku Erakonna juhatusse. Ajavahemikul 25. juuli 1997 kuni 1. mai 2005 kuulus ta Põllumeeste Kogusse ja oli ka sealse juhatuse liige. Ajavahemikul 8. mai 2006 kuni 1. jaanuar 2009 kuulus ta Keskerakonda, kus ta korraldas kultuurilisi üritusi. 2011. aasta Riigikogu valimistel kandideeris ta üksikkandidaadina ja kogus 100 häält. 5. novembrist 2012 on ta Isamaa ja Res Publica Liidu liige. Ta kandideeris 2023. aasta valimistel Riigikokku, kogus valimisringkonnas nr 4 (Harju- (v.a Tallinn) ja Raplamaa) 81 häält ning ei osutunud valituks. 2008 kodanikupäeva aumärk 2020 Raasiku valla aukodanik Anne Eenpalu on Kaarel Eenpalu tütretütar. Tema poeg on põllumajandustegelane Ivo Eenpalu. Kaitseliit otsib Anne Eenpalu asemel uut Kodutütarde juhti, Eesti Päevaleht, 8. märts 2002 Koppelmaa, Külli (5. september 2018). "Aruküla Kultuuriseltsi EV100 kingitus – kogumik „Sajandi 100 arukülalast"". Sõnumitooja. Vaadatud 25.04.2020. Toomas Raag, Anne Eenpalu astus Keskerakonda, Kesknädal, 31. mai 2006 "Liikme andmed: Anne Eenpalu". E-äriregister. Originaali arhiivikoopia seisuga 11.10.2017. Vaadatud 10.10.2017. Kodanikupäeva aumärgi saajad 2008. aastal. Vaadatud 6. november 2018 "Anne Eenpalu on Raasiku valla aukodanik". Sõnumitooja. 19. veebruar 2020. Vaadatud 28.04.2020. Kirsti Vainküla, Anne Eenpalu: «Ma olen kõikidele hüüdnud: elagu!», Õhtuleht, 14. juuni 2003 Kaljuvee, Gertrud (04.06.2013). "Arukülas tähistati KAAREL EENPALU 125. sünnipäeva". Sõnumitooja. Vaadatud 10.10.2017.
Taira Aasa

Taira Aasa (sündinud 1. augustil 1956) on Eesti poliitik. Ta on lõpetanud Tallinna Pedagoogilise Instituudi 1978. Tal on magistrikraad. Aastal 2013 lõpetas ta Tallinna Ülikooli õigusakadeemia õigusteaduse magistrantuuri. Alates 2013. aastast on ta Eesti Akadeemilise Õigusteaduse Seltsi liige. 2009. aasta Euroopa Parlamendi valimistel kogus ta üksikkandidaadina 263 häält. Sama aasta kohaliku omavalitsuse volikogude valimistel kogus ta üksikkandidaadina Tallinna kesklinna valimisringkonnas 15 häält. Ta vaidlustas selle tulemuse, kuid nii valimiskomisjon kui ka Riigikohus jättis tema kaebuse rahuldamata. Ta arvati mais 2009 Keskerakonnast välja . Äriregistri andmetel oli ta Keskerakonna liige 2005. aasta detsembrist kuni 2009. aasta augustini. 2010. aastal asutas ta Uue Tööerakonna . 2011. aasta Riigikogu valimistel kogus ta üksikkandidaadina 60 häält. 2014. aasta Euroopa Parlamendi valimistel kogus ta üksikkandidaadina 126 häält. Ta on armeenia päritolu. http://www.vvk.ee/index.php?id=12655&pid=6746&cid=16562 Riigikohus ei rahuldanud Taira Aasa valimiskaebust, 15.12.2009 Uus Tööerakond ohustab ka Keskerakonda, Infopartisani ajaveeb, 23. detsember 2010 Äriregister: Taira Aasa[alaline kõdulink] Taira Aasa asutatud uus tööpartei pakub õigusabi[alaline kõdulink], Delfi, 29. september 2010 http://ep2014.vvk.ee/voting-results.html Europarlamendi üksikkandidaadid pidasid maha debati Online-intervjuu: vastas Taira Aasa 5. juuni 2009 Taira Aasa esitas tema poolt hääletanute nimekirja, delfi.ee, 30. november 2009 Uue Tööerakonna koduleht
Houston Rockets

Houston Rockets on USA korvpalliklubi, mis mängib korvpalliliigas NBA. Meeskond kuulub läänekonverentsi edeladivisjoni ja peab oma kodumänge Toyota Centeris. 1967. aastal San Diegos asutatud Rockets kolis pärast nelja hooaega Houstonisse, kus tegutseb praeguseni. Esimesel hooajal NBA-s vaid 15 mängu võitnud Rockets valis 1968. aasta draft'ist Elvin Hayesi, kelle abil jõuti kohe ka väljalangemismängudele. Järgmiseks Rocketsi liidriks kerkis Moses Malone, kes valiti Houstonis mängimise ajal kahel korral NBA hooaja kõige väärtuslikumaks mängijaks (1978/79 ja 1981/82). 1981. aastal mängis klubi NBA finaalis, aga kaotas 2 : 4 Boston Celticsile. 1984. aastal valiti meeskonda Hakeem Olajuwon, kelle vedamisel jõuti 1986. aastal uuesti finaali, kus kaotati taas 2 : 4 Boston Celticsile. Houston Rockets ja Olajuwon tulid NBA meistriks 1994. ja 1995. aastal, kui finaalseerias alistati vastavalt 4 : 3 New York Knicks ja 4 : 0 Orlando Magic. 2002. aastal algas Rocketsis Yao Mingi ajastu, kuid isegi Tracy McGrady lisandudes ei saatnud meeskonda suur edu. Tandemi tipuks jäi 2009. aasta, kui pääseti läänekonverentsi poolfinaali, kus kaotati aga 3 : 4 Los Angeles Lakersile. 2012. aastal liitus meeskonnaga James Harden, kelle juhtimisel edenes Rockets kaheksa hooaega järjest väljalangemismängudele. 2015. ja 2018. aastal läänekonverentsi finaali jõudnud Rockets pidi mõlemal korral alla vanduma hilisemale meistrile Golden State Warriorsile. Sterling Brown Chris Clemons DeMarcus Cousins Dante Exum Eric Gordon Danuel House Rodions Kurucs Kenyon Martin jr Ben McLemore David Nwaba Victor Oladipo Jae'Sean Tate P. J. Tucker John Wall Christian Wood Elvin Hayes Moses Malone Rudy Tomjanovich Clyde Drexler Charles Barkley Hakeem Olajuwon Dikembe Mutombo Yao Ming Tracy McGrady Russell Westbrook James Harden Houston Rockets
Ainehulk

Ainehulk on füüsikaline suurus, mis iseloomustab aine kogust osakeste arvu järgi. Ainehulga tähis on n {\displaystyle n} ja mõõtühik mool (mol). Ainehulk on üks seitsmest Rahvusvahelise suuruste süsteemi põhiühikust ja vastavalt mool üks seitsmest SI-süsteemi põhiühikust. Ainehulk 1 mool ( n {\displaystyle n} = 1 mol) sisaldab Avogadro arvuga ( N A = 6,022 140 76 ⋅ 10 23   {\displaystyle N_{\mathrm {A} }=6{,}022\;140\;76\cdot 10^{23}\ } ) kindlaks määratud arvu osakesi. Et leida ainehulka n {\displaystyle n} (moolides) massi järgi, tuleb vaadeldava ainekoguse mass m {\displaystyle m} jagada molaarmassiga M {\displaystyle M} : n = m M {\displaystyle n={\frac {m}{M}}} . Näide. Vee (H2O) molaarmass on 16 + 2 = 18 g mooli kohta. Siis näiteks 90 grammile vastab ainehulk n = 90 g 18 g m o l = 5 m o l {\displaystyle n={\frac {90\;\mathrm {g} }{\mathrm {18\;{g \over mol}} }}=5\;\mathrm {mol} } . Ideaalgaasi 1 mool võtab normaaltingimustel enda alla mahu (ruumala) V m = 22 , 41 {\displaystyle V_{\mathrm {m} }=22,41} l/mol (liitrit mooli kohta). Seda mahtu nimetatakse molaarruumalaks. Et leida ainehulka (moolides) ruumala järgi, tuleb aine ruumala V {\displaystyle V} jagada molaarruumalaga V m {\displaystyle V_{\mathrm {m} }} : n = V V m {\displaystyle n={\frac {V}{V_{\mathrm {m} }}}} . Näide. Arvutame, mitu mooli vastab 5 liitrile (= 5 dm3) hapnikule: n = V V m = 5 d m 3 22 , 41 d m 3 m o l = 0 , 22 m o l {\displaystyle n={V \over {V_{\mathrm {m} }}}={{5\,\mathrm {dm} ^{3}} \over {22{,}41\,{\mathrm {\mathrm {dm} ^{3} \over mol} }}}=0{,}22\;\mathrm {mol} } . Et leida ainehulka (moolides) osakeste (molekulide, aatomite) etteantud arvu järgi, tuleb aine osakeste (molekulide, aatomite) arv N {\displaystyle N} jagada Avogadro arvuga: n = N N A {\displaystyle n={\frac {N}{N_{\mathrm {A} }}}} . Näide. Antud on osakeste arv N = 10 25 {\displaystyle N=10^{25}} . Sellele vastab moolide arv n = 10 25 6,022 ⋅ 10 23 m o l − 1 = 16,606 m o l {\displaystyle n={\frac {10^{25}}{6{,}022\cdot 10^{23}\;\mathrm {mol} ^{-1}}}=16{,}606\;\mathrm {mol} } . Füüsikaliste suuruste loend
Lena Nyman

Anna Lena Elisabet Nyman (23. mai 1944 Stockholm – 4. veebruar 2011) oli rootsi teatri- ja filminäitleja. Lena Nyman mängis Vilgot Sjömani 1967. aastal valminud mängufilmis "Olen uudishimulik – kollane" ning selle järjes "Olen uudishimulik – sinine" (1968). Esimese filmi eest sai ta 1968. aastal Rootsi filmiauhinna, näitleja Kuldpõrnika. Aastast 1969 töötas ta Stockholmi Kuninglikus teatris. Aastal 1978 mängis Nyman koos Ingrid Bergmani ja Liv Ullmanniga filmis "Sügissonaat" (lavastaja Ingmar Bergman). Samuti on ta mänginud Astrid Lindgreni jutustuse ainetel valminud filmides "Hulkur Rasmus" (1955) ja "Röövlitütar Ronja" (lavastaja Tage Danielsson, 1984). Edithi rolli eest filmis "Kuidas teha puudlit" (2005) oli Lena Nyman esitatud Rootsi filmiauhinnale Kuldpõrnikas. Lena Nyman andmekogus IMDb (inglise)
Ilmar Ibragimov

Ilmar Ibragimov (sündinud 20. veebruaril 1973) on Eesti kodanik, kes kandideeris 2011. aasta Riigikogu valimistel üksikkandidaadina. Ta kogus 20 häält ehk alla 0,1% 2. valimisringkonnas antud häältest. Sellest ei piisanud Riigikokku pääsemiseks. Ta kandideeris ka 2015. aasta Riigikogu valimistel ning sai valimisringkonnas nr 2 26 häält ning valituks ei osutunud. Ta on alates 2011. aastast Keskerakonna liige. http://rk2015.vvk.ee/detailed-2.html VVK, Riigikogu valimised 2011: Ilmar Ibragimov
Karlova park

Karlova park (ka Karlova mõisa park) on park Tartus Karlova linnajaos. See asub Karlova mõisa ja Karlova Gümnaasiumi vahel, kus teda ümbritsevad Pargi, Kalevi ja Salme tänav. Parki nimetati esimest korda 1810. aasta hindamisaktis. 1839. aasta kaardil on regulaarpark, 1898. aasta kaardil vabakujuline park. 1928. aastal ostis mõisa ja pargi Tartu linn. 1930–1932 korrastati park Arnold Matteuse juhendamisel, peamiselt uuendati teid ja pargiinventari. Pargis kasvab vähe puuliike, peamiselt pärnad. Karlova park võeti 1997. aastal kaitse alla. Kalevi 65 asunud maja keldrit kaevates avastati pargist venekirveskultuuri matmispaik. Leitud kivikirve järgi sai nime üks venekujuliste kivikirveste tüüp, Karlova tüüpi kivikirved. Karlova mõisa park, 19. sajand. Kultuurimälestiste riiklik register Karlova kiviaja kalmistu Tartu linna kodulehel Karlova park kultuurimälestiste riiklikus registris Karlova park hõrenes. Postimees, 31. märts 2004
Ragnar Nurmik

Ragnar Nurmik (sündinud 8. detsembril 1975 Tallinnas) on Eesti kodanik, kes kandideeris 2011. aasta Riigikogu valimistel üksikkandidaadina ja sai 43 häält. Ta on lõpetanud Olustvere Kõrgema Põllumajanduskooli agronoom-talujuhi erialal 1996. Ta on alates 1999. aastast Sotsiaaldemokraatliku Erakonna endine liige. VVK, Riigikogu valimised 2011: Ragnar Nurmik
Maria Schneider

Maria Schneider (27. märts 1952 Pariis – 3. veebruar 2011 Pariis) oli prantsuse filminäitleja. Maria Schneider mängis koos Marlon Brandoga Bernardo Bertolucci lavastatud filmis "Viimane tango Pariisis" (1972). Aastal 1992 mängis ta Cyril Collardi autorifilmis "Metsikud ööd". Maria Schneider andmekogus IMDb (inglise) Triin Tael, "Maria Schneider valas kuulsas seksistseenis tõelisi pisaraid", Õhtuleht, 7. veebruar 2011
Ago Ruus

Ago Ruus (sündinud 4. augustil 1949 Vastseliinas) on eesti filmioperaator. "Kõrboja peremees" (1979) "Nukitsamees" (1981) "Šlaager" (1982) "Suletud ring" (1983) (telemängufilm) "Karoliine hõbelõng" (1984) "Puud olid ..." (1985) "Metsluiged" (1987) "Tants aurukatla ümber" (1987) (telemängufilm) "Doktor Stockmann" (1988) (telemängufilm) "Inimene, keda polnud" (1989) "Ainult hulludele ehk Halastajaõde" (1990) "Rahu tänav" (1991) "Lammas all paremas nurgas" (1992) "Hüsteeria" (Hysteria) (1993) "Ameerika mäed" (1994) "Ma olen väsinud vihkamast" (1995) 2007 – Valgetähe V klassi teenetemärk Eesti Hobuse Kaitse Ühing Ago Ruus andmekogus IMDb (inglise)
Aare Siir

Aare Siir (sündinud 19. juulil 1965 Tallinnas) on Eesti riigiametnik. Ta omandas Audentese Ülikoolis õigusteaduse magistri kraadi 2008. Ta kandideeris 2011. aasta Riigikogu valimistel üksikkandidaadina ja kogus 102 häält. VVK, Riigikogu valimised 2011: Aare Siir
Koit Luus

Koit Luus (sündinud 6. märtsil 1967 Tallinnas) on Eesti ajakirjanik, suhtekorraldaja ja riigiametnik. Ta lõpetas 1985. aastal Tallinna Spordiinternaatkooli ja õppis Tallinna Pedagoogilises Instituudis füüsikat. Koit Luus töötas raadioajakirjanikuna Eesti Raadios: algul spordisaadete, hiljem päevauudiste toimetuses. Oli kirjutav ajakirjanik ajalehes Äripäev, hiljem vabakutseline. Ta oli 19. juulini 2003 Maksuameti avalike suhete nõunik, kuid vallandati tööga mitte toimetulemise tõttu. Luus vaidlustas oma ametist vabastamise kohtus, soovides, et tema ametist vabastamise aluseid muudetaks ja talle mõistetaks välja hüvitis. Kohus luges Luusi teenistusest vabastatuks tema enda algatusel ning kohustas Maksu- ja Tolliametit maksma talle hüvitiseks kuue kuu palga kogusummas 108 000 krooni. Maksuameti endine peadirektor Aivar Sõerd kaebas Luusi ajakirjanduses avaldatud laimu pärast kohtusse. Oktoobrist 2004 töötas ta Eesti Maksumaksjate Liidu pressiesindajana. Hiljem on ta töötanud SA Ida-Viru Keskhaigla kommunikatsioonijuhina. Aastatel 1999–2001 oli ta Isamaaliidu liige. Aastatel 2005–2007 oli ta Sotsiaaldemokraatliku Erakonna liige. Ta kandideeris 2007. aasta Riigikogu valimistel üksikkandidaadina, kogus 111 häält ega osutunud valituks. Ta kandideeris ka 2011. aasta Riigikogu valimistel üksikkandidaadina, kogus 57 häält ega osutunud valituks. Ta on avaldanud essee- ja intervjuukogu "Mehine aru päästab maailma" (Ilo, 2006). Endine maksuameti pressijuht Koit Luus hakkas sotsiaaldemokraadiks Eesti Ekspress, 19.08.2005. Kohus tunnistas Koit Luusi vallandamise õigustühiseks, 20. veebruar 2004. Sõerd kaebab eksalluva Koit Luusi kohtusse, epl.ee, 5. august 2003. Koit Luus juhib maksumaksjate suhteid[alaline kõdulink] Maksumaksjate liidu töötaja süüdistab liitu poliitilisuses, 1. juuli 2005. "Arhiivikoopia". Originaali arhiivikoopia seisuga 13. jaanuar 2011. Vaadatud 13. veebruaril 2011.{{netiviide}}: CS1 hooldus: arhiivikoopia kasutusel pealkirjana (link) Kirje e-kataloogis ESTER[alaline kõdulink] Ekstöötaja: Sõerdi asetäitja kontrollis maksuameti juhti, EPL, 5. august 2003 VVK Riigikogu valimised 2007 VVK, Riigikogu valimised 2011: Koit Luus
Priit Tammeraid

Priit Tammeraid (sündinud 29. detsembril 1978 Tallinnas) on Eesti kodanik, kes kandideeris 2011. aasta Riigikogu valimistel üksikkandidaadina ja kogus 163 häält. Priit Tammeraid on Eesti Autoomanike Liidu juhatuse esimees (2023 juuli seisuga). Ta on 2004. aastal lõpetanud Tallinna Tehnikaülikooli energeetika erialal. VVK, Riigikogu valimised 2011: Priit Tammeraid
Cyril Collard

Cyril Collard (19. detsember 1957 Pariis – 5. märts 1993 Pariis) oli prantsuse kirjanik, helilooja ja filmilavastaja. Cyril Collard lavastas filmi "Metsikud ööd" (1992; prantsuse "Les nuits fauves"), kus ta ise oli ka stsenarist, muusika autor ja peaosatäitja. Film põhineb tema samanimelisel autobiograafilisel romaanil, mis ilmus 1989. aastal. Film võitis neli Prantsuse Kunstide Akadeemia auhinda César (parim lavastustöö, parim film, parim uustulnuk, lootustandvam noor näitleja). Collard suri paar päeva enne auhindade kätteandmistseremooniat. Cyril Collard oli biseksuaalne. Ta suri 35-aastaselt AIDSi. "L'Animal" (1984) "Condamné amour" (1987) "Les Nuits fauves" (1989) "L'Ange sauvage" (1993) Cyril Collard andmekogus IMDb (inglise)
Hea Toidu Laat

Hea Toidu Laat on Türi rannas ja lauluväljakul igal aastal peetav tasuta toidulaat. Läbi aastate on Hea Toidu Laata peetud Türil, Tallinnas ja Pärnus. Hea Toidu Laat on Hea Toidu Feativali - Grillfest raames peetav toidulaat mis toimub igal aastal. Peale toidukaupade toimub laadal kauplemine kõigega mis puudutab sööki ja jooki, söögi valmistamist ning kööki. Selle korraldaja on MTÜ Toidukultuuri eest. Esimest korda korraldati toidulaata 2007. aasta juunis. Siis oli laada nimeks Eesti Toidu Laat. Külastajaid oli 15 000. Aastal 2008 külastas Hea Toidu Laata 16 000 inimest, 2009. aastal oli vihmase ilmaga külastajaid 10 000 ja 2010. aastal 12 000 inimest. Koduleht
Jüri Garšnek

Jüri Garšnek (15. veebruar 1939 Petserimaa – 9. oktoober 1980) oli eesti filmioperaator. Lõpetas 1962. aastal Üleliidulise Riikliku Kinematograafiainstituudi filmioperaatoriteaduskonna. "Ühe küla mehed" (1961) "Põrgupõhja uus Vanapagan" (1964) "Me olime kaheksateistkümneaastased" (1965) "Keskpäevane praam" (1967) "Viimne reliikvia" (1969) "Valge laev" (1970) "Tuuline rand" (1971) "Maaletulek" (1972) "Ukuaru" (1973) "Suvi" (1976) "Naine kütab sauna" (1978) "Soolo" (1979) (lühimängufilm) "Pulmapilt" (1980) (lühimängufilm) Tema abikaasa oli modell ja näitleja Mare Garšnek. "In memoriam". Sirp ja Vasar. 5. detsember 1980. Vaadatud 15. augustil 2023. IMDb: Jüri Garšnek
Ege Hirv

Ege Hirv (sündinud 14. mail 1960 Võrus) on Eesti ärijuht. Ta on lõpetanud 1981. aastal Tallinna Pedagoogilise Instituudi näitejuhtimise erialal. Ta oli Eesti Roheliste liige 1988–1997 ning Res Publica liige 2001–2005. Ta on alates 2005. aastast Sotsiaaldemokraatliku Erakonna liige. Hirv kandideeris 2011. aasta Riigikogu valimistel üksikkandidaadina ja sai 49 häält. 2015. aasta Riigikogu valimistel sai ta üksikkandidaadina 110 häält. "Uus poliitika", 2003, ISBN 994910002X Tolade väärilised, Õhtuleht, 3. oktoober 2003 http://rk2015.vvk.ee/detailed-4.html Ege Hirve koduleht VVK, Riigikogu valimised 2011: Ege Hirv
Raimond Ellik

Raimond Ellik (sündinud 8. septembril 1968 Saaremaal Valjala vallas) on Eesti põllumajandusettevõtja. Ta on lõpetanud 1983. aastal Valjala 8-klassilise Kooli ja 1987. aastal Türi Sovhoostehnikumi zootehniku erialal. Ta on Salme Põllumajanduse OÜ tegevjuht. Aastatel 1998–2007 oli Raimond Ellik Rahvaliidu liige. Ta kandideeris 2011. aasta Riigikogu valimistel üksikkandidaadina ja kogus 446 häält. VVK, Riigikogu valimised 2011: Raimond Ellik Ahto Jakson, Raimond Ellik pürgib üksikkandidaadina riigikokku, Meie Maa, 7. jaanuar 2011